Diari Oficial de la Generalitat Valenciana


Sumari del DOGV 9022, del 17-02-2021 (2021/1051)

Notificació de la sentència dictada en el judici verbal número 182/2018.
------------------------------------------------------------------------

### Dades del document

Número de DOGV
:   9022

Data del DOGV
:   17-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1051


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el judici verbal número 182/2018. [2021/1051]  
De: Buildingcenter, SAU.  
Procurador: Lorenzo Christian Ruiz Martínez.   
Contra: ocupants ignorats carrer Lleó, 20, planta alta dreta A, de Petrer.  
En aquest procediment de desnonament per precari seguit a instàncies de Buildingcenter, SAU, contra els ocupants ignorats del carrer Lleó, 20, planta alta dta. A, de Petrer, s'ha dictat la sentència que, literalment, és com segueix:  
  
«Sentència núm. 000144/2020  
Jutgessa que la dicta: María Teresa Quilis Soler.  
Lloc: Elda.  
Data: 2 de novembre de 2020.  
Dispositiva  
Estime la demanda interposada pel procurador dels tribunals Lorenzo C. Ruiz Martínez, en nom i representació de Buildingcenter, SAU, contra els demandats, els ocupants ignorats de l'immoble siti a Petrer (Alacant), al carrer Lleó, número 20, planta alta dreta A, finca registral número 7.476 del Registre de la Propietat d'Elda I, i declare el desnonament per possessió en precari de l'immoble esmentat; els demandats hauran de deixar-lo vacu, lliure, expedit i a la disposició de la demandant, amb l'advertència que, si no ho efectuen voluntàriament, es podrà procedir a llançar-los, a càrrec seu; se'ls condemna, així mateix, a sotmetre's a aquesta declaració, amb imposició expressa de costes.  
  
Notifiqueu la sentència a les parts i feu-los saber que aquesta, que no produeix efectes de cosa jutjada (art. 447.3 LEC), no és ferma i que, en contra, s'hi pot interposar un recurs d'apel·lació que, si és procedent, s'ha de presentar davant d'aquest mateix jutjat dins del termini dels 20 dies següents a la notificació (articles 455 i següents de la LEC).  
De conformitat amb el que disposa la disposició addicional 15a de la Llei orgànica 1/2009, de 3 de novembre, per la qual es modifica la Llei orgànica del Poder Judicial, d'1 de juliol de 1985, perquè siga admés a tràmit aquest recurs d'apel·lació, cal constituir un depòsit de 50 euros, que serà retornat només en el cas que el recurs siga estimat. Aquesta quantitat ha d'ingressar-se en el compte de l'entitat Banco de Santander que correspon a aquest expedient, amb la indicació, en el camp «concepte», del codi «02 civil-apel·lació» i la data de la resolució contra la qual es recorre, en el format dd/mm/aaaa.  
Aquesta és la meua sentència, de la qual es portarà una testimoniança a les actuacions i s'enquadernarà l'original, que pronuncie, mane i signe.»  
  
I, atés que es desconeix el parador dels demandats, els ocupants ignorats del carrer Lleó, 20, planta alta dta. A, de Petrer, expedisc aquest edicte perquè els valga de notificació en deguda forma.  
  
Elda, 3 de desembre de 2020.- La lletrada de l'Administració de justícia: Melodie Palazón Cano.